L'Ajuntament adequa les calçades de mig centenar de carrers en l'últim mes
27/02/2020

# L'Ajuntament adequa les calçades de mig centenar de carrers en l'últim mes

[![L'Ajuntament adequa les calçades de mig centenar de carrers en l'últim mes](/images/noticias/2020/02/bacheo-febrero-gr.jpg)](/images/noticias/2020/02/bacheo-febrero-gr.jpg)

27.02.2020

Les fortes pluges de finals de gener havien causat desperfectes en les calçades que han sigut reparades pels operaris de l'empresa municipal Gespa

L'Ajuntament de Paterna, a través de l'empresa municipal Gestió i Serveis de Paterna, ha dut a terme en l'últim mes l'adequació de mig centenar de carrers de la localitat.  
  
Tal com ha explicat la Tinenta d'Alcalde de Seguretat, Mobilitat i Transició Ecològica, Núria Campos “les fortes pluges de finals de gener havien deteriorat les vies del molts barris del municipi, per la qual cosa hem intensificat les actuacions de reasfaltat per a garantir la seguretat rodada”.  
  
La major part de les reparacions s'han dut a terme en el barri de La Canyada, amb més d'una vintena d'intervencions repartides per la zona centre com en Montecañada o El Plantío.  
  
A més, també s'ha actuat en els barris de Alborgí, Santa Rita, centre, Lloma Llarga així com en el Polígon Font del Pitxer o l'Andana.  
  
Així mateix, Campos ha destacat que “a més de reasfaltar s'han repassat els senyals viaris horitzontals que es trobaven més desgastades per a millorar la seua visibilitat tant per a vehicles com vianants”.  
  
I és que- tal com ha recordat la Tinenta d'Alcalde - “des de l'Ajuntament s'està duent a terme un pla integral de millora tant de calçades com de voreres,que facilite la mobilitat per als vianants i rodada en tot el municipi, i afavorisca la seguretat dels ciutadans i ciutadanes”.